حسن البنا

حسن البنا واسمه بالكامل حسن احمد عبد الرحمن محمد البنا الساعاتى (14 اكتوبر 1906 - 12 فبراير 1949) اسس حركة الاخوان المسلمين و كان المرشد الاول لهم. اتقتل اثناء خروجه من مقر جمعية الشبان المسلمين ومات فى يوم 12 فبراير 1949.
ولد حسن البنا فى مدينة المحمودية بمحافظة البحيرة سنة 1906م, اتخرج من كلية دار العلوم فى سنة 1927 و كان اول دفعته , واتعين مدرس بمدرسة الاسماعيلية الابتدائية الاميرية وهناك قابل سته و اسس معاهم حركة الاخوان المسلمين
فى مارس من سنة 1928 قرر حسن البنا و 6 من أصدقائه, هم حافظ عبد الحميد، احمد الحصرى، فؤاد ابراهيم، عبد الرحمن حسب الله، اسماعيل عز، وزكى المغربي، وقاموا بتأسيس جماعة الأخوان المسلمين فى الاسماعيلية، بعدين نقلت الى القاهرة. زادت مشاركتهم فى المجتمع والسياسه و أصبحوا من ضمن التيارات المؤثرة فى المجتمع, و وقت الحرب العالميه الثانيه، قام الأخوان بنشر افكارهم بشدة فى مصر و فلسطين والأردن، وقاموا بإنشاء فرع الجماعه فى سوريا فى سنة 1944. زاد النفوذ السياسى للحركة فى مصر بعد ما كان عندهم نفوذ اجتماعى و دينى معترف به بين الجميع ,و ده جعل أغلبية الاحزاب وخصوصا الاحزاب الليبراليه بقيادة حزب الوفد يعترضوا على وجودهم السياسى اللى عمال يزيد جامد و مطالبتهم انهم يفضلوا فى عملهم الاجتماعى والدعوى وانهم ميدخلوش الدين فى السياسيه. فى سنة 1945 اغتال احمد ماهر(باشا) رئيس وزرا وقتها فى البرلمان , على ايد واحد يذاع كذبا انه من الاخوان عشان كان معترض على سياسته فى اعلان الحرب على المانيا النازيه و دخول مصر الامم المتحده و بدئت الاعتقلات الامنيه لاعضاء الحركة بما فيهم حسن البنا , و زادت جامد لما لغى محمود فهمى النقراشى الاخوان المسلمين رسميا من الساحة السياسية و صادر فلوسهم واعتقل مجموعة من اعضئها , عشان اللى حصل لرئيس الوزرا السابق احمد ماهر ولما اغتيل محمود فهمى النقراشى 28 ديسمبر 1948 , اتخذ ده ذريعة لاعتقال وتعذيب الاخوان بشكل اكثر
بعد اغتيال النقراشى و فى الساعة التامنه من يوم من السبت 12 فبراير 1949 م كان البنا طالع من جمعية الشبان المسلمين فعدت عربية بارقام "9979 " , بعد كدا عرف لما رجعو التحقيق فى الجريمة انها سيارة رسمية للأميرالاى محمود عبد المجيد المدير العام للمباحث الجبعيده بوزارة الداخلية زى ما هو ثابت فى مفكرة النيابه العموميه سنة 1952.
يقول والد حسن البنا عن دفن ابنه: « أبلغت نبأ موته فى الساعة الواحدة، وقيل: إنهم لن يسلموا لى جثته إلا إذا وعدتهم بأن تدفن فى الساعة التاسعة صباح بدون اى احتفال، و إلا فإنهم سيضطرون الى حمل الجثة من مستشفى قصر العينى الى القبر، واضُطررت إزاء دى الأوامر الى أن أعدهم بتنفيذ كل ما تطلبه الحكومة، رغبة منى أن توصل جثة ولدى الى بيته، فألقى عليه نظرة اخيرة، وقبيل الفجر حملوا الجثة الى البيت متسللين، فلم يشهدها احد من الجيران و ماعرفش بوصولها سواي.
وظل حصار البوليس مضروب حول البيت وحده،لكن حول الجثة نفسها، لا يسمحون لإنسان بالاقتراب منها مهما كانت صلته بالفقيد.
وقمت بنفسى بإعداد جثة ولدى للدفن، احدًا من الرجال المختصين بده لم يسمح له بالدخول، بعدين أنزلت الجثة حيث وضعت فى النعش، وبقيت مشكلة من يحملها الى مقرها الاخير.
وطلبت الى رجال البوليس أن يحضروا رجال يحملوا النعش فرفضوا، فقلت لهم: مش فى البيت رجال، فأجابوا: فليحمله الستات! وخرج نعش الفقيد محمول على أكتاف الستات.
ولما وصلنا الى جامع «قيسون» للصلاة على جثمان الفقيد، كان الجامع خالى لحد من الخدم ، وفهمت بعد كده أن رجال البوليس قدموا الى بيت الله و أمروا من فيه بالانصراف ريثما تتم الصلاة على جثمان ولدي.
ووقفت قدام النعش اصلى فانهمرت دموعي، وما كانتش دموع؛لكن كانت ابتهالات الى السماء أن يدرك الله الناس برحمته. ومضى النعش الى مدافن الإمام، فوارينا التراب ده الأمل الغالي، ولما عدنا الى البيت الباكى الحزين، ومضى النهار وجاء الليل ما حضرش احد من المعزين؛ علشان الجنود منعوا الناس من الدخول، اما اللى استطاعوا الوصول إلينا للعزاء، فلم يستطيعوا الرجوع الى بيوتهم، فقد قبض عليهم إلا شخص واحد هو مكرم عبيد باشا.
بعد ثورة/انقلاب 23 يوليه 1952 . فتحت الثوره من تانى تحقيق اغتيال البنا و قبضوا على كل المتهميين فى اغتياله و تقديمهم لمحكمة جنايات القاهرة اللى صدرت ضدهم كلهم احكام تقيله. فى اغسطس سنة 1954 قال القاضى فى حيثيات الحكم ""إن قرار الاغتيال اتخذته الحكومة السعدية بهدف الانتقام و مفيش دليل واضح ان القصر الملكى متورط فى الموضوع بس العمليه تمت بموافقة من ناس فى البلاط الملكى و اخد المتهم الاول احمد حسين جاد الأشغال الشاقة المؤبدة و المتهم السابع محمد محفوظ الأشغال الشاقة خمسة عشر سنة و المتهم الثامن الأميرلاى محمود عبد المجيد الأشغال الشاقة خمسة عشر سنة" و امرت بتعويض لعيلة البنا بعشر تلاف جنيه. بعد حادثة المنشيه و قلب نظام جمال عبد الناصر على الاخوان واعتقل منهم كتير وقرارات الاعدام رجعت الجماعه تانى جماعه محظوره و افرج على كل اللى كانو متورطين فى اغتيال البنا.